钦定古今图书集成/明伦汇编/氏族典/第610卷 > 《郑樵通志》 > 奥鲁赤
## 钦定古今图书集成/明伦汇编/氏族典/第610卷 > 《郑樵通志》 > 奥鲁赤

按《元史奥鲁赤传》：“赤，札剌台人。曾祖豁火察，骁果善
骑射。太祖出征，每提精兵为前驱。辛未，与金人战于
野狐岭，中流矢不起。父忒木台，从太宗征杭里部，俘
部长以献。复从征西夏有功，特命行省事。尝驻兵太
原、平阳、河南，土人德之，皆为立祠。奥鲁赤性朴鲁，智
勇过人。至元五年，攻襄阳，授金符蒙古军万户。明年”，
袭父职。十一年春，诏丞相伯颜大举伐宋，以所部从。
十三年，宋主降，分讨未下州郡，诏加镇国上将军、行
中书省参知政事。未几，以参知政事行湖北道宣慰
使，改江西行省平章政事。成宗即位，进光禄大夫、上
柱国、江西等处行中书省平章政事。大德元年春三
月卒，年六十六。追封郑国公，谥忠宣。子拜住，明威将
军、蒙古侍卫亲军副都指挥使；脱桓不花，骠骑卫上
将军、行中书省左丞，蒙古军都万户。

《周书》：